Concurs de dibuix escolar per a celebrar el Dia mundial sense tabac
05 abril 2019

## Concurs de dibuix escolar per a celebrar el Dia mundial sense tabac05 abril 2019Última actualització: 14 juliol 2025

![](../gestion/img/Concurso-dibujo-dia-sin-tabaco.JPG)  
  

Amb motiu de la celebració el 31 de maig del Dia mundial sense tabac, el departament de Sanitat i Polítiques Saludables, a través de la UPCCA i el Centre de Salut Pública de Gandia, organitzen l'IV Concurs de cartells sota el lema **“****Gandia lliure de fum de tabac**”, amb l'objectiu de sensibilitzar i previndre el consum de tabac en la població jove.

Aquest matí ha sigut presentat en roda de premsa per **la regidora delegada de Salut P****ú****blica i Pol****í****tiques Saludables, Liduvina Gil, acompanyada pel representant del Consell dels Joves de Gandia, H****è****ctor Juan Bof****í****.**

Igual que en anys anteriors, aquesta iniciativa té com a objectiu previndre i treballar hàbits saludables i evitar que els joves s'inicien en el consum de tabac i altres drogues. ”_El tabac causa 52.000 morts a Espanya cada any, la majoria de tipus cardiovascular. Tamb__é_ _cal tindre en compte que el seu consum pot provocar c__à__ncer_”, ha dit la regidora, qui ha posat l'accent en la prevenció de tabaquisme en els centres escolars i en l'entorn familiar.

En aquest concurs poden participar alumnes de 12 a 14 anys dels centres escolars de Gandia. Cada concursant haurà de continuar la frase “Per a mi, el 31 de maig Dia mundial sense tabac, significa...” i acompanyar-la amb un dibuix que done suport al text.

Els dibuixos hauran de ser originals i es podrà presentar només un per persona. La tècnica serà lliure i es realitzarà en paper grandària DIN A-4. En revers del cartell hauran d'aparéixer les dades de l'autor/a (nom, cognoms, centre escolar i curs).

Els dibuixos podran presentar-se des del 30 d'abril fins al 21 de maig, tots dos inclosos. Cada col·legi seleccionarà un treball per aula o unitat escolar. Hauran de presentar-se per registre d'entrada de l'Ajuntament, en un sobre tancat dirigit a la UPCCA del departament de Sanitat i Polítiques Saludables.

La valoració dels treballs i l'elecció dels cartells guanyadors es farà el 24 de maig. Tots els treballs presentats romandran exposats en la planta baixa de l'Ajuntament del 28 al 31 de maig.

El dia 31 de maig s'entregaran els premis en el Saló Laval de l'Ajuntament: 1r premi, una _tablet_ i la publicació del seu dibuix en el cartell anunciador de la pròxima edició; 2n premi, un lot de llibres.

El cartell anunciador d'aquesta edició mostra el dibuix guanyador de l'any passat de l'alumna de 1r d'ESO del col·legi Carmelites, Ángela Camarena Morant.

En aquesta campanya de conscienciació també participa el Consell dels Joves de Gandia, que ja porta molt de temps realitzant activitats en aquest sentit i apostant per alternatives d'oci saludable. **H****è****ctor Juan** ha comentat que entre les activitats que duran a terme destaquen una campanya informativa a través de les xarxes socials; del 27 al 31 de maig estaran davant dels centres escolars en els horaris d'entrada i eixida d'alumnes amb la campanya d'intercanvi “una cigarreta per una piruleta” i finalment, el dia 31 els representants del Consell dels Joves estaran informant davant de l'Ajuntament i acompanyaran a la regidora en l'acte de lliurament de premis del concurs de cartells.

[Twittear](https://twitter.com/share)